CELEX ID: 32011D0222
Publication Date: 2011-04-05

Document:
KOMISIJOS SPRENDIMAS
2011 m. balandžio 5 d.
kuriuo tam tikroms valstybėms narėms nustatomos leidžiančios nukrypti nuostatos dėl mirties priežasčių statistinių duomenų perdavimo pagal Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe
(pranešta dokumentu Nr. C(2011) 2057)
(Tekstas autentiškas tik bulgarų, čekų, olandų, suomių, prancūzų, vokiečių ir švedų kalbomis)
(2011/222/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos apie visuomenės sveikatą ir sveikatą bei saugą darbe (1), ypač į jo 9 straipsnio 2 dalį,
atsižvelgdama į Bulgarijos Respublikos, Čekijos Respublikos, Vokietijos Federacinės Respublikos, Prancūzijos Respublikos, Nyderlandų Karalystės ir Suomijos Respublikos prašymus,
kadangi:
(1)
Reglamento (EB) Nr. 1338/2008 2 straipsnyje nustatyta, kad reglamentas taikomas rengiant mirties priežasčių statistinius duomenis, kaip apibrėžta III priede.
(2)
Reglamento (EB) Nr. 1338/2008 9 straipsnio 2 dalyje nustatyta, kad, jei būtina, valstybėms narėms taikomos nukrypti leidžiančios nuostatos ir pereinamieji laikotarpiai, kurie turi būti pagrįsti objektyviomis priežastimis.
(3)
Remiantis Komisijai pateikta informacija, Bulgarijos, Čekijos, Vokietijos, Prancūzijos, Nyderlandų ir Suomijos prašymai dėl leidžiančių nukrypti nuostatų pagrįsti poreikiu iš esmės pakeisti nacionalines statistikos sistemas, kad jos visiškai atitiktų Reglamentą (EB) Nr. 1338/2008.
(4)
Todėl prašymus pateikusioms valstybėms narėms reikėtų nustatyti šias nukrypti leidžiančias nuostatas.
(5)
Šiame sprendime nustatytos priemonės atitinka Europos statistikos sistemos komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išdėstytos leidžiančios nukrypti nuostatos nustatomos jame nurodytoms valstybėms narėms.
2 straipsnis
Šis sprendimas skirtas Bulgarijos Respublikai, Čekijos Respublikai, Vokietijos Federacinei Respublikai, Prancūzijos Respublikai, Nyderlandų Karalystei ir Suomijos Respublikai.
Priimta Briuselyje 2011 m. balandžio 5 d.

EuroVoc Classification:
Level 1: 100149
100153
100146
100144
Level 2: 100210
100190
100234
100215
100176
Level 3: 2479
5442
385
82
4256
All Descriptors: 1280
1993
3885
4039
4258
5315